钦定古今图书集成/明伦汇编/官常典/第085卷 > 越野王盛
## 钦定古今图书集成/明伦汇编/官常典/第085卷 > 越野王盛

按《周书》本传，“盛字立久突。武成初，封越国公，邑万户。
天和中，进爵为王。四年，大军伐齐，盛为后一军总管。
五年，大军又东讨，盛率所领，拔齐高显等数城。并州
平，进位上柱国。从平邺，拜相州总管。宣政元年，入为
大冢宰。汾州稽胡帅刘爱逻干反，诏盛率诸军讨平
之。大象元年，迁大前疑，转太保。其年，诏以丰州武当”、
安富二郡邑万户为《越盛》，出就国。二年，朝京师。其秋，
为隋文帝所害，并其子忱、悰恢、懫、忻等五人，国除。